Timi Zajc

| Timi Zajc |
| --- | --- |

Henkilötiedot
Syntynyt: 26. huhtikuuta 2000 (ikä 24)
Mäkihyppääjä
Seura:  SSK Ljubno BTC
Maailmancup
Kaudet:  2017-
Voitot:  5
Palkintokorokkeella:  14
 Tietolaatikko päivitetty 25. tammikuuta 2025 
  [ Muokkaa Wikidatassa ]   
| Mitalit> Maa:  Slovenia.Miesten mäkihyppy. Olympialaiset  | Mitalit> Maa:  Slovenia.Miesten mäkihyppy. Olympialaiset  | Mitalit> Maa:  Slovenia.Miesten mäkihyppy. Olympialaiset  | Maa:  Slovenia> Miesten mäkihyppy. |
| --- | --- | --- | --- |
|  Kultaa | Peking 2022 | sekajoukkuemäki |  |
|  Hopeaa | Peking 2022 | joukkuemäki |  |
| MM-kilpailut  | MM-kilpailut  | MM-kilpailut  |  |
|  Kultaa | Planica 2023 | suurmäki |  |
|  Kultaa | Planica 2023 | joukkuemäki |  |
|  Kultaa | Trondheim 2025 | joukkuemäki |  |
|  Pronssia | Planica 2023 | sekajoukkuemäki |  |
| Lentomäen MM-kilpailut  | Lentomäen MM-kilpailut  | Lentomäen MM-kilpailut  |  |
|  Kultaa | Vikersund 2022 | joukkuekilpailu |  |
|  Kultaa | Kulm 2024 | joukkuekilpailu |  |
|  Hopeaa | Vikersund 2022 | henkilökohtainen kilpailu |  |
|  Pronssia | Kulm 2024 | henkilökohtainen kilpailu |  |
Timi Zajc (s. 26. huhtikuuta 2000) on slovenialainen mäkihyppääjä, sekajoukkuemäen olympiavoittaja sekä suurmäen ja joukkuemäen maailmanmestari. Hän edustaa seuratasolla SSK Ljubno BTC:tä.
Pyeongchangin olympialaisissa 2018  Zajc sijoittui miesten normaalimäen henkilökohtaisessa kilpailussa 33:nneksi. Seefeldin MM-kilpailuissa 2019 hän oli joukkuemäessä kuudes ja suurmäessä kymmenes. Pekingin olympialaisissa 2022 Zajc sijoittui normaalimäessä yhdeksänneksi ja suurmäessä kuudenneksi. Sekajoukkuemäessä hän saavutti kultaa ja joukkuemäessä hopeaa. Vikersundin lentomäen MM-kilpailuissa 2022 hän saavutti henkilökohtaisen kilpailun hopeaa ja Slovenian joukkueessa kultaa. Planican MM-kilpailuissa 2023 hän voitti suurmäen sekä joukkuemäen maailmanmestaruuden ja saavutti sekajoukkuemäessä pronssia. Normaalimäessä hän sijoittui kymmenenneksi. Lentomäen MM-kilpailuissa 2024 Zajc saavutti toistamiseen kultaa joukkuekilpailussa. Hän johti henkilökohtaista kilpailua kahden kierroksen jälkeen 12,3 pisteellä ennen Itävallan Stefan Kraftia, mutta taipui kolmannella, ja haastavien tuuliolosuhteiden vuoksi kilpailun viimeiseksi jääneellä kierroksella maailmanmestaruuden voittaneen Kraftin ja hopeaa saavuttaneen Saksan Andreas Wellingerin taakse pronssille. Trondheimin MM-kilpailuissa 2025 hän voitti joukkuemäessä kultaa.
Zajc kilpaili ensimmäisen kerran Mäkihypyn maailmancupissa marraskuussa 2017 Wisłassa. Hän oli jo toisessa osakilpailussaan Nižni Tagilissa 12:s. Kaudella 2018–2019 hän oli Wisłassa 5:s, Rukalla 7:s ja 11:s, Nižni Tagilissa 8:s ja 24:s sekä Engelbergissä 12:s ja 18:s. Mäkiviikolla hän oli Oberstdorfissa 9:s, Garmisch-Partenkirchenissä 8:s, Innsbruckissa 10:s ja Bischofshofenissa 43:s. Kokonaiskilpailussa hän oli 20:s. Mäkiviikon jälkeen hän oli Val di Fiemmessä 12:s ja 21:s, Zakopanessa 7:s ja Sapporossa 6:s ja ensimmäisellä palkintokorokesijoituksellaan toinen. Zajc voitti ensimmäisenä 2000-luvulla syntyneenä mäkihypyn maailmancupin osakilpailun Oberstdorfin lentomäessä 1. helmikuuta 2019. Maailmancupin kokonaiskilpailussa hän sijoittui yhdeksänneksi. Tammikuussa 2020 hän oli Titisee-Neustadtissa kolmas, helmikuussa Kulmissa toinen sekä kolmas ja maaliskuussa kolmas Lillehammerissa. Kauden 2019–2020 lentomäkicupissa hän sijoittui toiseksi. Joulukuussa 2021 hän oli Engelbergissä kolmas. Maaliskuussa 2022 hän voitti ja oli kolmas Oberstdorfin lentomäessä. Hän sijoittui maailmancupin kokonaiskilpailussa kahdeksanneksi ja lentomäkicupissa toiseksi. Tammikuussa 2023 hän oli Kulmissa toinen ja voitti huhtikuussa kauden päätösosakilpailun Planican lentomäessä. Maailmancupin kokonaiskilpailussa hän sijoittui kahdeksanneksi. Helmikuussa 2024 hän voitti Oberstdorfin lentomäessä. Maaliskuussa hän oli kolmas Vikersundin lentomäessä. Kaudella 2024–2025 hän voitti Oberstdorfin lentomäen ensimmäisen kilpailun.
Zajc voitti suurmäen Slovenian mestaruuden joulukuussa 2017.